**HOTĂRÂRE**

**privind aprobarea** **Programului național de dotare cu echipamente a cabinetelor medicilor de familie sau asocieri de cabinete de asistență medicală primară, a Programului național de dotare cu echipamente a cabinetelor de planificare familială, a Programului național de dotare cu echipamente a centrelor comunitare integrate, a Programului național de dotare cu unități mobile de terapie intensivă neonatală și a Programului național de dotare** **cu unități mobile de screening pentru cancer**

Având în vedere prevederile art. 5 alin. (2) lit. b) din Ordonanţa de urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, aprobată cu modificări şi completări prin Legea nr. 178/2022, cu modificările și completările ulterioare, precum şi prevederile Deciziei de punere în aplicare a Consiliului din 3 noiembrie 2021 de aprobare a evaluării Planului de redresare şi rezilienţă al României,

 în temeiul art. 108 din Constituţia României, republicată, şi al art. 25 lit. e) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare,

 **Guvernul României** adoptă prezenta hotărâre.

**ART. 1**

 (1) În vederea achiziționării de echipamente necesare dotării cabinetelor medicilor de familie sau asocieri de cabinete de asistență medicală, pentru dezvoltarea asistenței medicale primare în România se aprobă, Programul național de dotare cu echipamente a cabinetelor medicilor de familie sau asocieri de cabinete de asistență medicală. Programul se derulează în concordanță cu Investiția specifică: ”I1.1: Cabinete ale medicilor de familie sau asocieri de cabinete de asistență medicală primară” aferentă Componentei 12 – Sănătate din cadrul Planului Național de Redresare și Reziliență al României.

 (2) În vederea achiziționării de echipamente necesare dotării cabinetelor de planificare familială, se aprobă Programul național de dotare cu echipamente a cabinetelor de planificare familială. Programul se derulează în concordanță cu Investiția specifică: ”I1.5. Cabinete de planificare familială” aferentă Componentei 12 – Sănătate din cadrul Planului Național de Redresare și Reziliență al României.

 (3) În vederea achiziționării de echipamente necesare dotării centrelor comunitare integrate, pentru dezvoltarea asistenței medicale primare în zonele rurale, se aprobă Programul național de dotare cu echipamente a centrelor comunitare integrate. Programul se derulează în concordanță cu Investiția specifică: ”I1.4: Centre Comunitare Integrate” aferentă Componentei 12 – Sănătate din cadrul Planului Național de Redresare și Reziliență al României.

 (4) În vederea achiziționării de unități mobilede terapie intensivă neonatală, pentru asigurarea transportului medicalizat de înaltă calitate pentru pacienții nou-născuți aflați în stare critică, se aprobă Programul național de dotare cu unități mobilede terapie intensivă neonatală. Programul se derulează în concordanță cu Investiția specifică: ”I2.3. Secții de terapie intensivă pentru nou-născuți” aferentă Componentei 12 – Sănătate din cadrul Planului Național de Redresare și Reziliență al României.

 (5) În vederea achiziționării de unități mobile de screening pentru cancer, pentru diagnosticarea precoce a cancerului cervical și mamar se aprobă Programul național de dotare cu unități mobile de screening pentru cancer. Programul se derulează în concordanță cu Investiția specifică: ”I1.2. Unități medicale mobile (caravane medicale)” aferentă Componentei 12 – Sănătate din cadrul Planului Național de Redresare și Reziliență al României.

**ART. 2**

 (1) Finanțarea programelor prevăzute la art.1 este asigurată prin bugetul Ministerului Sănătății, din sume alocate în baza Planului Național de Redresare și Reziliență, Componenta 12 Sănătate, Investiția specifică: ”I1.1: Cabinete ale medicilor de familie sau asocieri de cabinete de asistență medicală primară”, Investiția specifică: ”I1.5. Cabinete de planificare familială”, Investiția specifică: ”I1.4: Centre Comunitare Integrate”, Investiția specifică: ”I2.3. Secții de terapie intensivă pentru nou-născuți” și Investiția specifică: ”I1.2. Unități medicale mobile (caravane medicale)”.

 (2) În sensul prezentei hotărâri, prin echipamente se înțeleg bunurile necesar a fi achiziționate în cadrul investițiilor specifice prevăzute la art. 1, conform Deciziei de punere în aplicare a Consiliului din 3 noiembrie 2021 de aprobare a evaluării Planului de redresare și reziliență al României.

**ART. 3**

1. Organizarea procedurilor de achiziție pentru echipamentele din cadrul programelor prevăzute la art. 1 se realizează la solicitarea Ministerului Sănătății, în baza fundamentării necesarului, de Oficiul Național pentru Achiziții Centralizate și se finalizează prin încheierea de acorduri-cadru, în numele și pentru Ministerul Sănătății.
2. Ministerul Sănătății pune la dispoziția Oficiului Național pentru Achiziții Centralizate centralizatorul cu necesitățile colectate pentru fiecare beneficiar (inclusiv datele de identificare și adresele de livrare), respectiv cantitate estimată minimă și maximă pentru acordul-cadru, precum și canitatea pentru cel mai mic și pentru cel mai mare contract subsecvent, durata acordului cadru, valoarea estimată pentru fiecare produs în parte, specificațiile tehnice, caietul de sarcini, precum și specialiștii care vor acorda suport tehnic pe toată durata procesului de achiziție, precum și persoanele care vor face parte din comisiile de evaluare, în termen de maximum 10 zile lucrătoare de la solicitarea Oficiului Național pentru Achiziții Centralizate.
3. Specialiștii desemnați vor răspunde în termenele solicitate de Oficiului Național pentru Achiziții Centralizate astfel încât termenele prevăzute de legislația incidentă în domeniul achizițiilor publice să fie respectate.
4. În cazul în care acordul-cadru centralizat este încheiat cu mai mulți operatori economici, iar contractele subsecvente urmează să fie atribuite prin reluarea competiţiei, Oficiul Național pentru Achiziții Centralizate reia competiția între operatorii economici semnatari ai acordului-cadru, conform prevederilor art. 110 din HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificările și completările ulterioare.
5. Oficiul Național pentru Achiziții Centralizate va pune la dispoziția Ministerului Sănătății acordurile-cadru atribuite, în termen de 5 zile lucrătoare de la semnare.
6. Monitorizarea acordurilor-cadru pentru achizițiile prevăzute la art. 1 se realizează de către Oficiului Național pentru Achiziții Centralizate.
7. Monitorizarea încheierii contractelor subsecvente pentru achizițiile prevăzute la art.1 se realizează de către Ministerul Sănătății.
8. Pentru respectarea dispozițiilor alin. (6), Ministerul Sănătății va pune la dispoziția Oficiului Național pentru Achiziții Centralizate un tabel centralizator cu informații actualizate privind contractele subsecvente încheiate, în termen de 10 zile lucrătoare de la încheierea fiecărui trimestru, pentru publicarea în SEAP a anunțurilor de atribuire, precum și transmiterea documentelor constatatoare emise pentru neîndeplinirea obligațiilor contractuale de către contractant/contractant asociat şi, dacă este cazul, pentru eventualele prejudicii în termen de 40 de zile, dar nu mai devreme de data expirării termenului pentru depunerea contestaţiilor.

 (9) În vederea îndeplinirii atribuțiilor ONAC, se suplimentează cu 12 posturi numărul maxim de posturi prevăzut la art. 4 alin. (4) din H.G. nr. 502/2018 privind organizarea și funcționarea Oficiului Național pentru Achiziții Centralizate și pentru modificarea și completarea unor acte normative, cu modificările și completările ulterioare. Încadrarea personalului se realizează în termen de minimum 30 de zile de la data intrării în vigoare a prezentei hotărâri, cu respectarea condiţiilor prevăzute de legislaţia în vigoare pentru fiecare categorie de personal.

(10) Anexa nr. 1 la H.G. nr. 502/2018 privind organizarea și funcționarea Oficiului Național pentru Achiziții Centralizate și pentru modificarea și completarea unor acte normative, modificările și completările ulterioare, se modifică și se înlocuiește cu anexa la prezenta hotărâre.

**ART. 4**

Criteriile de repartizare a echipamentelor aferente programelor prevăzute la art. 1 se aprobă prin ordin al ministrului sănătății.

**ART. 5**

Ministerul Sănătății răspunde de modul de implementare a programelor prevăzute la art. 1, cu respectarea prevederilor Ordonanței de urgență a Guvernului nr. 124/13.12.2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului Național de Redresare și Reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, cu modificările și completările ulterioare.

**PRIM MINISTRU**

**Nicolae CIUCĂ**